Лез-Арк

Лез-Арк () — Францин чи паллӑ сӑрт-ту курорчӗсенчен пӗри, Францири Альп тӑвӗсен варринче — От-Тарантез айлӑмӗнче, Савойя департаменчӗ вырнаҫнӑ.

Лез-Арк ту курорчӗ ҫулпа ҫыхӑнтарнӑ тӑватӑ ту ялӗнчен тӑрать, вӗсене ту тӑррисен ячӗсене панӑ: Арк 1600, Арк 1800, Арк 1950 тата Арк 2000.

Аялта Бур-Сен-Морис хула вырнаҫнӑ, вӑл Арк 1600 ялпа ҫӳле хӑпартакан фуникулёрпа ҫыхӑннӑ.

 Курорт кун-ҫулĕ 
Сӑрт-тури Лез-Арк йӗлтӗр комплексӗ вырӑнти тусенчи ҫулсемпе илсе ҫӳрекен Робер Бланкпа (Robert Blanc) тата сӑрт-ту туризмне аталантаракан Роже Годино (Roger Godino) менеджер пуҫарӑвӗпе 1960 ҫултанпа аталанма тытӑннӑ.

Чи малтанах 1600 м ҫӳллӗшӗнче поселок никӗсленӗ, кайран вара аталану ҫӳлелле кармашма пуҫланӑ, ҫапла май 1800, 1950 тата 2000 м ҫӳллӗшӗнче мӗнпур инфраструктурӑна вырнаҫтарса тепӗр виҫӗ хӑна комплексӗ йӗркеленӗ.

 1968 — Arc 1600
 1974 — Arc 1800
 1979 — Arc 2000
 2003 — Arc 1950

Арк 1800 чи пысӑк ту ялӗ шутланать, кунта ҫӳле хӑпартмалли хатӗрсем йышлӑ, вӑл виҫӗ района пайланать: Шарве, Вийар тата Шарметоже. Ҫурт-йӗрсенче ытларах хальхи архитектурӑн пурӑнмалли пысӑк корпусӗсем.

2003 ҫулта Vanoise Express cable car  ҫӗнӗ канат ҫула хута янӑ хыҫҫӑн Лез-Арк Paradiski group сӑрт-ту йӗлтӗрӗн пысӑк комплексӗн пайӗ пулса тӑнӑ, ун шутне ҫавӑн пекех юнашар вырнаҫнӑ Францири La Plagne сӑрт-ту курорчӗ те кӗрет.

 Паллă вырăнсем, специализаци, майсем 
Лез-Аркӑн пилӗк районӗ (Bourg-Saint-Maurice, Arc 1600, Arc 1800, Arc 1950 and Arc 2000) тинӗс шайӗнчен 810-3225 метр ҫӳллӗшӗнче тӗрлӗ ҫӳллӗшре вырнаҫнӑ. Йӗлтӗрпе ярӑнма 1200 м ҫӳллӗшӗнчен пуҫласа май пур. Районта 106 сӳрт-ту йӗлтӗр трасси, 54 ҫӳле хӑпартмалли хатӗр (сӑрт-ту йӗлтӗрӗпе ярӑнса анма май паракан трассӑсен 200 ҫухрӑмне ярса илеҫҫӗ) вырнаҫнӑ.

Регионти ҫӳлти вырӑн — Айгуль-Руж ту ().

Ҫӳле хӑпартакан хатӗрсем никам тӗкӗнмен юрлӑ тӑвайккисем патне те илсе ҫитереҫҫӗ, урӑхла каласан, фрирайдпа та аппаланма майсем пур.

Лайӑх хатӗрленӗ трассӑсем пуртан тата сӑрт-ту рельефӗ юрӑхлӑ пулнӑран Лез-Аркра ҫавӑн пекех йӗлтӗрпе хӑвӑрт анассипе темиҫе тӗнче рекорчӗ тунӑ.

Ҫуллахи вӑхӑтра маунтинбайк мелӗпе ярӑнма майсем пур. Районта маунтинбайк валли ятарласа палӑртса тухнӑ 10 VTT трасса пур.

 Сăнсен пуххи 

 Ӑнлантарусем 

 Каҫӑсем 

  from skicow.com

Категори:Францин Сӑрт-ту йӗлтӗр курорчӗсем
Категори:Бур-Сен-Морисри спорт